Supercupa Europei: Bayern Munchen - Sevilla , joi, ora 22:00 , Digi Sport 1

Turul 3, UEL: Djurgarden - CFR Cluj, joi, ora 20:00, Digi Sport 1

Pentru al doilea an la rând, Simona Halep joacă finala la Roma, după o victorie de senzaţie cu Maria Sharapova. Rusoaica a câştigat cu 6-4 primul set, în care Halep nu s-a impus niciodată pe propriul serviciu. Nouă game-uri din zece au fost break-uri.

Învinsă în şapte din opt meciuri cu Sharapova, Halep şi-a revenit după discuţia cu Darren Cahill. Al doilea set l-a câştigat fără drept de replică, 6-1, şi a continuat să-şi domine rivala şi în decisiv, unde a reuşit punctul meciului. Bătălia cu Şarapova s-a încheiat după două ore şI 26 de minute şi 6-4 în decisiv pentru Halep.

La fel ca anul trecut, cea mai bună jucătoare a lumii va juca pentru trofeu la Roma, cu Elina Svitolina. Finala începe ÎN DIRECT pe Digi Sport 1, la ora 14:00 și în format LIVE VIDEO&TEXT pe digisport.ro și m.digisport.ro

LIVE VIDEO&TEXT:

UPDATE ora 21:00: Halep - Sharapova 4-6, 6-1, 6-4. BREAK, SET ȘI MECI! Simona Halep este în finală la Roma după un meci mare făcut în fața Mariei Sharapova, încheiat cu un break. În ultimul act, liderul WTA o va întâlni pe Elina Svitolina. Va fi reeditarea ultimului act de anul trecut.

UPDATE ora 20:56: Halep - Sharapova 4-6, 6-1, 5-4. GAME SIMONA! Liderul WTA e acum la un game distanță de finala de la Roma. Halep a cedat un singur punct în acest game

UPDATE ora 20:52: Halep - Sharapova 4-6, 6-1, 4-4. Game Sharapova! Simona a condus cu 30-0, dar rusoaica a revenit și avem pentru a doua oară egalitate în setul decisiv

UPDATE ora 20:48: Halep - Sharapova 4-6, 6-1, 4-3. Break Sharapova! Rusoaica nu renunță la luptă și răspune cu aceeași monedă. Game alb pe serviciul Simonei

UPDATE ora 20:44: Halep - Sharapova 4-6, 6-1, 4-2. BREAK SIMONA! Game alb câștigat de Halep pe serviciul Sharapovei. A fost al 10-lea break al Simonei într-un game în care Sharapova a făcut a 9-a dublă greșeală din acest meci

UPDATE ora 20:40: Halep - Sharapova 4-6, 6-1, 3-2. Break Sharapova! Simona a avut mai multe mingi de 4-1, dar rusoaica a reușit în cele din urmă break-ul la capătul unui game extrem de lung.

UPDATE ora 20:32: Halep - Sharapova 4-6, 6-1, 3-1. BREAK SIMONA! Halep câștigă din nou pe serviciul rusoaicei și se distanțează la două game-uri în actul decisiv.

UPDATE ora 20:24: Halep - Sharapova 4-6, 6-1, 2-1. GAME SIMONA! Sharapova a condus cu 30-0, dar liderul WTA a revenit, câștigând patru puncte la rând. Simona a trecut la conducere pentru prima dată în decisiv.

UPDATE ora 20:20: Halep - Sharapova 4-6, 6-1, 1-1. BREAK SIMONA! Replică imediată a jucătoarei noastre, care restabilește egalitatea în actul al treilea. La punctul decisiv, Simona a beneficiat și de o eroare a Sharapovei.

UPDATE ora 20:15: Halep - Sharapova 4-6, 6-1, 0-1. Break Sharapova! Setul decisiv începe cu un break. Simona a fost condusă cu 30-0, a revenit, dar în cele din urmă a cedat game-ul.

# Statistica setului secund

# Ca de fiecare dată aproape când e în dificultate într-un meci cu Simona Halep, Maria Sharapova a luat o pauză de vestiar înaintea setului decisiv

UPDATE ora 20:05: Halep - Sharapova 4-6, 6-1. BREAK ȘI SET SIMONA! Avem parte de set decisiv în semifinala dintre Simona Halep și Maria Sharapova. Liderul WTA a cedat un singur game după discuția cu Darren Cahill. Rusoaica a încheiat setul cu o dublă greșeală, a opta din acest duel

UPDATE ora 19:59: Halep - Sharapova 4-6, 5-1. GAME SIMONA! Halep a salvat o minge de break și a mai făcut un pas către câștigarea actului secund

UPDATE ora 19:55: Halep - Sharapova 4-6, 4-1. BREAK SIMONA! Liderul WTA se distanțează în actul secund și există șanse mari să avem set decisiv pentru a afla a doua finalistă de la Roma

UPDATE ora 19:50: Halep - Sharapova 4-6, 3-1. GAME SIMONA! Jucătoarea noastră reface diferența de două game-uri în actul secund.

UPDATE ora 19:45: Halep - Sharapova 4-6, 2-1. Game Sharapova! Game alb câștigat de rusoaică, unul în care Maria Sharapova a reușit și doi ași

UPDATE ora 19:41: Halep - Sharapova 4-6, 2-0. GAME SIMONA! Pentru prima dată în această partidă liderul WTA își face serviciul. Tot pentru prima dată în meci, Simona se distanțează la două game-uri de rusoaică.

UPDATE ora 19:35: Halep - Sharapova 4-6, 1-0. BREAK SIMONA! După un game extrem de lung, liderul izbutește să înceapă cu break setul secund! Până acum ambele jucătoare au avut probleme cu primul serviciu.

# Statistica primului set

UPDATE ora 19:25: Halep - Sharapova 4-6. Break și SET Sharapova! Primul act se încheie fără ca jucătoarea noastră să câștige niciun game pe propriul serviciu.

UPDATE ora 19:20: Halep - Sharapova 4-5. BREAK SIMONA! Liderul WTA profită de problemele la serviciu ale rusoaicei și reușește să "rămână în viață" în primul set.

UPDATE ora 19:18: Halep - Sharapova 3-5. Break Sharapova! Simona nu reușește nici de această dată să-și facă serviciul și rusoaica mai are nevoie de un singur game pentru a încheia primul set.

UPDATE ora 19:14: Halep - Sharapova 3-4. Game Sharapova! Rusoaica reușește să-și facă pentru prima dată serviciul în această partidă. Sharapova a încheiat game-ul cu un lung de linie fără speranțe pentru Simona

UPDATE ora 19:08: Halep - Sharapova 3-3. Break Sharapova! Simona nu reușește nici de această dată să-și facă serviciul și seria break-urilor continuă.

UPDATE ora 19:02: Halep - Sharapova 3-2. BREAK SIMONA! Simona a condus din nou cu 40-0 pe serviciul rusoaicei, care a salvat apoi o minge de break. Sharapova a comis însă o nouă dublă greșeală și avem al 5-lea break consecutiv. În acest game liderul WTA a reușit și cel mai frumos punct de până acum al partidei.

UPDATE ora 18:58: Halep - Sharapova 2-2. Break Sharapova! Al patrulea game din tot atâtea jucate câștigat contra serviciului. Rusoaica a închis game-ul cu scurtă de efect.

UPDATE ora 18:52: Halep - Sharapova 2-1. BREAK SIMONA! Serviciul rusoaicei nu a funcționează și Halep a reușit un break la zero. Sharapova a comis două duble greșeli în acest game.

UPDATE ora 18:46: Halep - Sharapova 1-1. Break Sharapova! Simona nu izbutește să-și consolideze break-ul după un game echilibrat. Jucătoarea noastră a salvat și o minge de break. Avem din nou egalitate.

UPDATE ora 18:40: Halep - Sharapova 1-0. BREAK SIMONA! Început excelent de meci pentru Simona, care a câștigat primul game al partidei chiar pe serviciul rusoaicei. Liderul mondial a fructificat prima minge de break.

UPDATE ora 18:37: Meciul a început cu Maria Sharapova la serviciu

UPDATE ora 18:20: Cele două jucătoare au intrat pe teren și meciul va începe în aproximativ 10 minute

UPDATE ora 18:13: S-a încheiat meciul dintre Rafael Nadal și Novak Djokovic, câștigat de spaniol cu 7-6, 6-3. Partida dintre Simona Halep și Maria Sharapova va începe în aproximativ un sfert de oră.

UPDATE 17:53: Meciul dintre Simona Halep şi Maria Sharapova va începe nu mai devreme de ora 18:20. Duelul e programat după partida dintre Novak Djokovic şi Rafael Nadal. În acest moment, ibericul conduce cu 7-6, 4-2.

SIMONA HALEP - MARIA SHARAPOVA ROMA 2018 / Maria Sharapova s-a calificat dramatic în semifinale la Roma, după o dispută de 3 ore şi 13 minute cu Jelena Ostapenko, învingătoarea de la Roland Garros 2017. Rusoaica o va întâlni pe Halep în semifinale şi un lucru e clar: va fi foarte obosită.

"Masha" a jucat trei meciuri de trei seturi la Foro Italico, petrecând în total aproape 10 ore pe teren. Oboseala acumulată, mai ales că Sharapova nu mai e de mult obişnuită cu un efort susţinut, fiind în general eliminată devreme în turnee, îşi poate spune cuvântul în penultimul act.

SIMONA HALEP - MARIA SHARAPOVA ROMA 2018

Parcursul Sharapovei de până acum:

Sharapova - Barty 7-5, 3-6, 6-2 (2 ore şi 33 de minute)

Sharapova - Cibulkova 3-6, 6-4, 6-2 (2 ore şi 32 de minute)

Sharapova - Gavrilova 6-3, 6-4 (o oră şi 39 de minute)

Sharapova - Ostapenko 6-7, 6-4, 7-5 (3 ore şi 13 minute)

SIMONA HALEP - MARIA SHARAPOVA ROMA 2018 / De partea cealaltă, Simona a petrecut mai puţin de o oră pe teren în meciul cu Osaka, pentru ca apoi să beneficieze de abandonul lui Keys. În sferturi, contra Carolinei Garcia, a încheiat conturile după o oră şi 15 minute, astfel că va fi foarte proaspătă.

Un lucru e cert, Sharapova e foarte aproape de nivelul jocului să maxim, după o perioadă de rătăcire, în care nu şi-a găsit ritmul şi încrederea, în urma scandalului de dopaj.

"Câteodată astfel de meciuri sunt pe muchie de cuţit până la ultima minge. Adrenalina, publicul, tenisul, toate au fost incredibile. Am avut suişuri şi coborâşuri în această partidă, dar am rezistat. E grozav să fiu din nou într-o fază atât de avansată la un turneu important. Fanii mei au fost atât de loiali în ultimii ani, iar pentru mine să produc un tenis de calitate în faţa celor care mă susţin e un sentiment foarte special", a spus "Masha" la finalul meciului cu Ostapenko.

Semifinala de la Roma, Halep - Sharapova, va fi în direct pe Digi Sport 2, azi, de la ora 18:00. Confruntarea poate fi urmărită şi în format LIVE VIDEO şi TEXT pe digisport.ro.

Etichete:

,

,